CELEX: C2007/095/101
Language: hu
Date: 2007-04-28 00:00:00
Title: T-63/07. sz. ügy: 2007. március 1-jén benyújtott kereset – Mülhens kontra OHIM – Exportaciones Aceiteras Fedeoliva (tosca de FEDEOLIVA)

28.4.2007   
            
            
               HU
            
            
               Az Európai Unió Hivatalos Lapja
            
            
               C 95/50
            
         2007. március 1-jén benyújtott kereset – Mülhens kontra OHIM – Exportaciones Aceiteras Fedeoliva (tosca de FEDEOLIVA)
   (T-63/07. sz. ügy)
   (2007/C 95/101)
   A keresetlevél nyelve: angol
   Felek
   
      Felperes: Mülhens GmbH & Co. KG (Köln, Németország) (képviselő: D. Eickemeier, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik/többi fél a fellebbezési tanács előtti eljárásban: Exportaciones Aceiteras Fedeoliva, A.I.E. (Jaen, Spanyolország)
   Kereseti kérelmek
   
               —
            
            
               az Elsőfokú Bíróság helyezze hatályon kívül az alperes második fellebbezési tanácsának az R 761/2006-2. sz. ügyben 2006. december 18-án hozott határozatát;
            
         
               —
            
            
               az Elsőfokú Bíróság hozzon olyan ítéletet, amelynek értelmében a 3 467 651 sz. közösségi védjegybejelentési kérelmet el kell utasítani.
            
         Jogalapok és fontosabb érvek
   
      A közösségi védjegy bejelentője: Exportaciones Aceiteras Fedeoliva, A.I.E.
   
      Az érintett közösségi védjegy: a „tosca de FEDEOLIVA ”közösségi ábrás védjegy a 16., 29., 35. és 39. osztályba tartozó áruk és szolgáltatások tekintetében – 3 467 651. sz. védjegybejelentési kérelem
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a „TOSCA ”közösségi és nemzeti szóvédjegyek a 3. osztályba tartozó áruk (illatszerek, illóolajok, gyógyhatás nélküli piperecikkek és kozmetikai cikkek, hajápoló készítmények, fogkrémek, pipereszappanok) tekintetében.
   
      A felszólalási osztály határozata: a felszólalás elutasítása.
   
      A fellebbezési tanács határozata: a fellebbezés elutasítása.
   
      Jogalapok: a 40/94/EK tanácsi rendelet („közösségi védjegyrendelet”) 8. cikke (1) bekezdése b) pontjának, (2) bekezdése c) pontjának, és (5) bekezdésének, valamint a közösségi védjegyrendelet 43. cikke (1) bekezdésében, 73. cikkében és 74. cikke (1) és (2) bekezdésében foglalt alapvető eljárási szabályok megsértése.